Subject: ელ.მთავრობის საკითხები_12.12.19
From: Natia Khmaladze <[email-masked]>
To: Giorgi Tsotskolauri <[email-masked]>, "[email-masked]" <[email-masked]>
Date: Thu, 12 Dec 2019 07:57:51 +0000

მოგესალმებით ბატონო გიორგი,

შესათანხმებლად გიგზავნით ელ. მთავრობის პროგრამის საკითხებს:

1.    თავდაცვა 49292 - პირთა წრეს, რომლებიც სარგებლობენ ხანგრძლივი ავადმყოფობის გამო შვებულებით, ემატება 1998 წლის მაისისა და 2004 წლის აგვისტოს მოვლენების დროს დაჭრილი ან დასახიჩრებული სამხედრო
მოსამსახურეები (თავდაცვის ძალებში მსახურობს აღნიშნული კატეგორიის 4 სამხედრო მოსამსახურე). ავადმყოფობის გამო შვებულების ხანგრძლივობა ნაცვლად 136 თვისა განისაზღვრება 148 თვით.

პროექტი შეთანხმდა დასაქმების სამმართველოსთან შენიშვნები არ გააჩნია.

2.    გარემო 49439 -
მტკიცდება საქართველოს სოფლის მეურნეობისა და სოფლის განვითარების 2021-2027 წლების სტრატეგია და სამოქმედო გეგმა.

პროექტი შეთანხმებული იყო ჯანდაცვის, სოციალურ, დასაქმებისა და დევნილთა სამმართველოებთან, შენიშვნები არ აქვთ.

3.    განათლება 50769 -
მტკიცდება მუნიციპალიტეტის მიერ ადრეული და სკოლამდელი აღზრდისა და განათლების დაწესებულებათა რეესტრის წარმოების წესი და ამ რეესტრში შესატანი მონაცემებისა და ინდიკატორების ჩამონათვალი.

პროექტი შეთანხმდა სოციალურ სფეროს მიკუთვნებულ პოლიტიკის განმსაზღვრელ კომპეტენტურ სამსახურთან, შენიშვნები არ გააჩნია.

შეთანხმების პროცედურის რამდენჯერმ გაუვლელობის გამო ინიციატორი უწყების მიერ პროექტი იტვირთება განმეორებით.

4.    მერია 50667 -
ა(ა)იპ „მოსწავლე-ახალგაზრდობის ეროვნული სასახლე“ 2019 წლის ქ.თბილისის მუნიციპალიტეტის დაფინანსებით ბიუჯეტის 185000 ლარისა და საკუთარი შემოსავლების 31825 ლარის, სულ 21 6825 ლარის ფარგლებში, მუსიკალური ინსტრუმენტებისა და ნაწილების შესყიდვას განახორციელებს გამარტივებული
შესყიდვის საშუალებით.

5.    ეკონომიკა 50651 -
ს/ს „ონი კასკადი“ - ს მიეცემა შესაძლებლობა განახორციელოს ონის მუნიციპალიტეტში, მდინარე რიონზე, ს/ს „ონი კასკადი“ - ს 206.1 მვტ. სიმძლავრის „ონის ჰიდროელექტროსადგურების კასკადი“ - ს (ონი - 1 ჰესი 122.4 მვტ. ონი - 2 ჰესი 83.7 მვტ) მშენებლობა,
2020 წლის 18 მარტამდე.

6.    ეკონომიკა 50558 -
სს ”საქართველოს რკინიგზა” ინჟინერ კონსულტანტთა საერთაშორისო ფედერაციის ყვითელი წიგნით (FIDIC Yellow Book) დადგენილი ფორმისა და წესების შესაბამისად ახორციელებს თბილისი-მახინჯაურის მთავარი სარკინიგზო მაგისტრალის მოდერნიზაციის პროექტს.  რომლის, საპროექტო და სამშენებლო
სამუშაოები წარმოებს, საერთაშორისო ტენდერზე შერჩეული სამშენებლო კომპანია შპს ”ჩინეთის რკინიგზის 23-ე ბიუროს ჯგუფი”.

პროექტის მიხედვით, მცირდება ახალი სარკინიგზო მაგისტრალის მშენებლობით გამოწვეული ეკოლოგიური რისკები ხარაგაულის რაიონის სოფ. ზვარეს უბანზე.  მცირდება კერძო საკუთრებებზე პროექტის ზემოქმედების არეალი შესაბამისად, იზოგება გამოსყიდვებისთვის განკუთვნილი სახსრები.

7.    გარემო 50531 -
ცვლილება შედის  გენეტიკურად მოდიფიცირებული სურსათისა და ცხოველის საკვების მოთხოვნების წესში. პროექტი ითვალისწინებს გენმოდიფიცირებული სურსათისა და ცხოველის საკვების ავტორიზაციასთან დაკავშირებული  პროცესების სრულყოფას, პროექტი ადგენს დადგენილებით განსაზღვრული
რეგულირების ობიექტების ავტორიზაციისათვის  განაცხადის მომზადებისა და წარდგენის წესების შემუშავების ვალდებულებას.

8.    მთავრობა 50494 -
პროექტი ითვალისწინებს, სსიპ საქართველოს მეცნიერებათა ეროვნული აკადემიის თანამშრომლებზე ჯილდოს გაცემას, მათზე დაკისრებული სამუშაოს ზედმიწევნით და სამაგალითოდ შესრულებისათვის.

9.    გარემო 50436 -
შპს ,,RMG GOLD”-ს სასარგებლო წიაღისეულის მოპოვების ლიცენზიის ფარგლებში, სახელმწიფო ტყის ფონდით სარგებლობის ვადა განესაზღვრება 20 წლით და შესაბამისად, მიეცემა შესაძლებლობა, განახორციელოს სასარგებლო წიაღისეულის მოპოვების ლიცენზიით გათვალისწინებული საქმიანობა.

ხელმოსაწერი:

50538 -
სსიპ - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნულ ცენტრს (NCDC) და არამომგებიან ახალი ინოვაციური დიაგნოსტიკის განვითარების ფონდ FIND-ს შორის გასაფორმებელი
საგრანტო დოკუმენტის პროექტი  თემაზე -  ,,Molbio Diagnostics Truenat™ HCV RNA
- მეთოდის კლინიკური შესრულების შეფასება“.

50676 - საგანგებო სიტუაციების მართვის სამსახური განახორციელებს საოჯახო ტექნიკის  ტელე და რადიოსიგნალის მიმღებებისა და აუდიო ან ვიდეოგამოსახულების ჩამწერი ან აღწარმოების აპარატურის სახელმწიფო შესყიდვას.

50648 - გაიმართება მოლაპარაკება „საქართველოს მთავრობასა და კორეის რესპუბლიკის მთავრობას შორის ინვესტიციების ხელშეწყობისა და  დაცვის შესახებ“ შეთანხმების ტექსტის მიღების მიზნით.

50645 - საქართველოს შინაგან საქმეთა სამინისტროს მომსახურების სააგენტო განახორციელებს კომპიუტერული მოწყობილობებისა და აქსესუარების სახელმწიფო შესყიდვას.

50628 - პროექტის მიხედვით იქმნება სსიპ - სოფლის მეურნეობის სახელმწიფო ლაბორატორია, რომლის სახელმწიფო კონტროლის განმახორციელებელ ორგანოდ განისაზღვრა საქართველოს გარემოს დაცვისა და სოფლის მეურნეობის სამინისტრო, რომელიც  უზრუნველყოს სსიპ -
სოფლის მეურნეობის სახელმწიფო ლაბორატორიის სახელმწიფო კონტროლს და  დებულების დამტკიცებას, ასევე წარმომადგენლობაზე უფლებამოსილი პირის დანიშვნას.

50627 - თავდაცვის სამინისტრო განახორციელებს შესყიდვის ობიექტების (მაცივარი, კომპიუტერი) სახელმწიფო შესყიდვებს.

50626 - მთავრობასთან თანხმდება, ,,GG-B-UCJ ამერიკის შეერთებული შტატების მთავრობის მიერ საქართველოს მთავრობისათვის გამოყოფილი გრანტის ხელშეკრულების დამატება 3“.

„GG-B-UCJ ამერიკის შეერთებული შტატების მთავრობის მიერ საქართველოს მთავრობისათვის თავდაცვის სფეროში გამოყოფილი გრანტის ძირითადი ხელშეკრულებით (თანხები ხმარდება „საქართველოს თავდაცვის მზადყოფნის პროგრამის“ (GDRP) განხორციელებასთან დაკავშირებულ ხარჯებს) გათვალისწინებული
თანხა მცირდება 3,553,391.00 აშშ დოლარით და ხელშეკრულების ღირებულება ნაცვლად 10,619,438.00 აშშ დოლარისა, განისაზღვრება 7,066,047.00 აშშ დოლარით.

50624 - ზუგდიდის მუნიციპალიტეტში, სოფელ ერგეტაში მდებარე 5950 კვ.მ. არასასოფლო-სამეურნეო დანიშნულების მიწის ნაკვეთი და მასზე განთავსებული შენობა-ნაგებობა N1, პირდაპირი მიყიდვის ფორმით, 1 ლარად, საკუთრებაში გადაეცემა საქართველოს სამოციქულო
ავტოკეფალურ მართლმადიდებელ ეკლესიას.

50619 - საქართველოს ცენტრალური საარჩევნო კომისიის ბალანსზე რიცხული მოძრავი ქონება (საარჩევნო ინვენტარი) უსასყიდლო სარგებლობაში გადაეცემათ პროექტით განსაზღვრულ სუბიექტებს.

50618 - სსიპ – ილია წინამძღვრიშვილის სახელობის კოლეჯი განახორციელებს საოჯახო ტექნიკის სახელმწიფო შესყიდვას. პირველ ეტაპზე დავიზებულია

50616 - მთავრობის ცნობად საქართველოს მთავრობასა და შპს „ჯა-კო ენერჯის“ შორის  „დაღეთი ჰესი“ ჰიდროელექტროსადგურის შესახებ 2019 წლის 22 აგვისტოს დადებული ხელშეკრულების (რომელიც ითვალისწინებს თეთრიწყაროს მუნიციპალიტეტში, მდინარე ხრამზე „დაღეთი
ჰესი“ ჰიდროელექტროსადგურის (სავარაუდო დადგმული სიმძლავრე - 0.5 მგვტ, სავარაუდო წლიური გამომუშავება - 4,25 მლნ.კვტ.სთ, სავარაუდო საინვესტიციო ოდენობა - 760 000 აშშ დოლარი) მშენებლობის ტექნიკურ-ეკონომიკური განხორციელებადობის კვლევის ჩატარებას, ელექტროსადგურის
მშენებლობას, ფლობასა და ოპერირებას)  ავტომატურად შეწყვეტის თაობაზე, ვინაიდან კომპანიის მიერ არ შესრულდა ხელშეკრულებით განსაზღვრული ვალდებულებები. პირველ ეტაპზე დავიზებულია

50615 - სსიპ – ილია წინამძღვრიშვილის სახელობის  კოლეჯი განახორციელებს ავეჯის სახელმწიფო შესყიდვას. პირველ ეტაპზე დავიზებულია

50613 - პროექტის მიხედვით, ვეტერინარული სერტიფიკატის ფორმებს დანართის სახით ემატა საქართველოდან შინაური ბინადარი ცხოველის გადამუშავებული საკვების/საღრღნელის ამერიკის შეერთებულ შტატებში ექსპორტისთვის ვეტერინარული (ჯანმრთელობის) სერტიფიკატი.

50610 - ახალი შემადგენლობით ყალიბდება გამყოფი ხაზის მიმდებარე სოფლებში დაზარალებული მოსახლეობის საჭიროებებზე რეაგირების დროებითი სამთავრობო კომისია.

კომისიის უნივერსალურ შემადგენლობაში წევრის სტატუსით შედის საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის მოადგილე.

50601 - საქართველოს რეგიონული განვითარებისა და ინფრასტრუქტურის სამინისტრო კომპიუტერული მოწყობილობებისა და აქსესუარების შესყიდვის პროცედურებს განახორციელებს საქართველოს კანონმდებლობით დადგენილი წესის შესაბამისად.

50600 - თავდაცვის სამინისტრო განახორციელებს ავეჯის სახელმწიფო შესყიდვას.

50597 - სენაკის მუნიციპალიტეტი, მისთვის გამოყოფილი საბიუჯეტო თანხებიდან დარჩენილი რესურსით (149 227  ლარი)  განახორციელებს დანართით გათვალისწინებული ინფრასტრუქტურული პროექტების საპროექტო-სახარჯთაღრიცხვო დოკუმენტაციის შესყიდვას.

50594 - თბილისის სახელმწიფო სამედიცინო უნივერსიტეტი, სააგენტოების/ორგანიზაციების მომსახურების (სტუდენტებისა და პაციენტების მოზიდვასთან დაკავშირებული მომსახურება) სახელმწიფო შესყიდვას 2020 წლის განმავლობაში განახორციელებს გამარტივებული შესყიდვის
საშუალებით.

50591 - სახელმწიფო დაცვის სპეციალურ სამსახური 53 663  ლარის ფარგლებში განახორციელებს ავეჯის სახელმწიფო შესყიდვას.

50585 - დმანისის მუნიციპალიტეტი განახორციელებს სოფლებში ქართულ კაკლიანში მისასვლელი გზისა და ბაღჩალარში შიდა გზის მოხრეშვის სამუშაოებს.

50582 - სსიპ - ლევან სამხარაულის სახელობის სასამართლო ექსპერტიზის ეროვნული ბიურო განახორციელებს კომპიუტერული ტექნიკის სახელმწიფო შესყიდვას არაუმეტეს 175000 ლარის ღირებულების ფარგლებში.

50577 - სსიპ - ლევან სამხარაულის სახელობის სასამართლო ექსპერტიზის ეროვნული ბიურო, განახორციელებს 2 ერთეული კომუტატორის სახელმწიფო შესყიდვას არაუმეტეს 201 869 ლარის ღირებულების ფარგლებში.

50541 - სსიპ - საქართველოს ფინანსთა სამინისტროს მომსახურების სააგენტო საქართველოს  ფინანსთა სამინისტროს საგამოძიებო სამსახურს გადასცემს 2 ცალ პრინტერს „EPSON L805“. პირველ ეტაპზე დავიზებულია

50540 - სსიპ - განათლების მართვის საინფორმაციო სისტემა განახორციელებს კომპიუტერული მოწყობილობებისა და აქსესუარების  სახელმწიფო შესყიდვას.

50536 - სსიპ – საქართველოს შინაგან საქმეთა სამინისტროს მომსახურების სააგენტო განახორციელებს ავეჯის სახელმწიფო შესყიდვას.

50533 - საქართველოს ცენტრალური საარჩევნო კომისია უძრავ ქონებას (შენობის პირველ სართულს) უსასყიდლო უზუფრუქტის უფლებით გადაცემს შესაბამის პირებს ბანკომატების, ყავის აპარატების განთავსების მიზნით.

50529 - ლანჩხუთის მუნიციპალიტეტის მერიას გადაეცემა ლანჩხუთის მუნიციპალიტეტის ტერიტორიაზე მგლის 5 ინდივიდის რაოდენობის რეგულირების უფლება, მათი გარემოდან ამოღებით.

50526 - სსიპ − საქართველოს ინტელექტუალური საკუთრების ეროვნული ცენტრი − „საქპატენტი“ საქართველოში რეგისტრირებული ღვინის ადგილწარმოშობის დასახელებების სპეციფიკაციებში შეტანილი ცვლილებების ცენტრალურ და ადგილობრივ გაზეთებში გამოქვეყნებასთან
დაკავშირებული სახელმწიფო შესყიდვას, 40 000 ლარის ფარგლებში, განახორციელებს გამარტივებული შესყიდვის საშუალებით, საკუთარი შემოსავლებიდან.

50426 - მთავრობასთან თანხმდება,
ა(ა)იპ - სოფლისა და სოფლის მეურნეობის განვითარების სააგენტოსა და გაეროს განვითარების პროგრამას (UNDP) შორის გასაფორმებელი საგრანტო დოკუმენტის პროექტი „შეთანხმების წერილი (LOA) გაეროს განვითარების პროგრამასა და საქართველოს გარემოს დაცვისა და სოფლის მეურნეობის
სამინისტროს არასამეწარმეო (არაკომერციულ) იურიდიულ პირს - „სოფლისა და სოფლის მეურნეობის განვითარების სააგენტოს“ შორის UNDP-ის დახმარებით საქართველოში სოფლის განვითარების პროექტით (ENPARD III) გათვალისწინებული აქტივობების განსახორციელებლად“.

კანონპროექტი:

გარემო 50430 - „ბუნებრივი რესურსებით სარგებლობისათვის მოსაკრებლების შესახებ“ ცვ პროექტი

პროექტის მიხედვით, მოსაკრებლის გადახდა მცენარეთა არამერქნული რესურსებითა და მათი პროდუქტებით სარგებლობისათვის ხდება ლიცენზიის მიღების შემდეგ, 12 თვეში ერთხელ, მაგრამ არაუგვიანეს მე-12 თვის მომდევნო თვის 15 რიცხვისა, ყოველწლიურად
ასათვისებელი მოცულობის მიხედვით.

პატივისცემით,

ნათია

Sincerely,

Natia Khmaladze

Ministry of Internally Displaced Persons, Labour, Health and Social Affairs of Georgia

Head of the Legal department

144, Tsereteli Ave., Tbilisi, Georgia, 0119

Tel: 577 288800

E_mail:[email-masked]